da en da nl ca da nn nb es da da da da da da da da da da da da sv ca da da da da da da da de da da da da da de da da da da da da da nl da en da da es nl da
Tønder Kommune skruer ned for varmen | Tønder Kommune
22.9.2022 17:11:05 CEST | Tønder Kommune
Tønder Kommune har i dag, torsdag, besluttet, at kommunen følger statens anbefalinger og skruer fra den 1. oktober ned for varmen i en række kommunale bygninger.
Energikrisen har ramt hele landet, og har medført markante prisstigninger og mangel på nogle energikilder. Som en konsekvens heraf har Tønder Kommune i dag besluttet at følge regeringens anbefalinger, som bl.a. består i, at rumtemperaturen i størstedelen af de offentlige bygninger skrues ned på 19 grader mod tidligere 21-22 grader.
Desuden bliver fyringssæsonen afkortet ved, at kommunen først tænder for varmen, når udendørstemperaturen er under 17 grader, samt at der slukkes for alt unødvendigt belysning.
”Energikrisen rammer stort set alle danskere. Derfor er det helt naturligt, at vi som kommune også tager vores del af ansvaret og tilpasser vores energiforbrug til den situation hele Europa står i”, fortæller Tønder Kommunes borgmester, Jørgen Popp Petersen
Undtaget for varmereduktionen i Tønder Kommune er: plejecentre, institutioner med småbørnsgrupper og botilbud.
Ved en reducering af rumtemperaturen fra 21-22 grader til 19 grader i de kommunale bygninger kan der opnås en energibesparelse på cirka 10 procent svarende til 1.000 Megawatttimer.
Tønder Kommune har ca. 150 ejendomme, og ud af disse har kommunens afdeling, Team Ejendomme, opgjort, at 55 ejendomme skal undtages fra at få sænket temperaturen.
”Det handler om at hente energibesparelser, der hvor det overhovedet er muligt. Men samtidig vil vi som kommune også gerne sende et signal til vores borgere om, at vi skal stå sammen om at håndtere den energikrise, som vi står midt i”, fortæller Jørgen Popp Petersen, der er overbevist om, at Tønder Kommunes medarbejdere vil bakke op om temperatursænkningen.
Tønder Kommune har allerede nu forkortet fyringssæsonen, idet varmen på de fleste bygninger først tændes, når udetemperaturen er kommet under 17 grader.
Samtidig er kommunen i gang med en kommunikationsindsats i forhold til alle de kommunale medarbejdere. Blandt andet vil arbejdspladserne modtage guides og tjeklister til, hvordan medarbejderne kan begrænse unødvendigt energiforbrug – f.eks. ting, der står standby hele døgnet eller lys, der ikke slukker automatisk
Den kommende reducering af rumtemperaturen i de kommunale bygninger vil påvirke arbejdsmiljøet, og derfor skal medarbejderrepræsentanterne også involveres i den fremadrettede proces.
Jørgen Popp PetersenBorgmesterTønder Kommune
Information om Tønder Kommune
+45 74 92 92 92https://www.toender.dk/
Følg pressemeddelelser fra Tønder Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Tønder Kommune
Tønder Kommune opfordrer børn og unge til gode klimagerninger5.10.2022 09:26:36 CEST | Pressemeddelelse
I forlængelse af den største energikrise siden 70’erne vil Tønder Kommune gerne sætte klima på dagsordenen ved at opfordre skoleelever til at udføre gode klimagerninger. Så i uge 43 og 44 kan alle kommunens grundskoleelever deltage i en konkurrence ved at gøre gode ting for klimaet.
Hvilke bygninger skal præmieres i Tønder Kommune3.10.2022 09:34:23 CEST | Pressemeddelelse
Det kan du være med til at bestemme, hvis du indstiller en eller flere bygninger til årets præmiering i Tønder Kommune.
Trafikcafé for alle 8. årgange30.9.2022 13:26:42 CEST | Presseinvitation
Stort naturområde på vej i Tøndermarsken22.9.2022 08:00:00 CEST | Pressemeddelelse
Et stort landbrugsområde i Margrethe Kog Nord ved Vidåslusen bliver taget ud af drift og omdannet til naturområde. Samtidig er der tænkt klimatilpasning ind i projektet, da området skal fungere som reservoir, når vandstanden i Vidåen bliver høj, men vandet ikke kan ledes ud gennem Vidåslusen.
Handicaprådet efterlyser kandidater til Tønder Kommunes Handicappris 202220.9.2022 09:00:00 CEST | Pressemeddelelse
Det er atter blevet tid til, at indstille og anerkende kandidater, der har gjort en særlig indsats for borgere med handicap i Tønder Kommune. Derfor kan alle nu indstille deres kandidat til årets handicappris helt frem til den 1. november 2022.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022